
Kakav je ***[propis](https://pitajucene.com/search/Propis/questions/ "Pretraži pitanja o propisima")*** za stare osobe koje ne mogu postiti, bolesnika za čiju se bolest pretpostavlja da je neizlječiva, zatim za trudnice, i dojilju koja ako bude postila, presušit će mlijeko kojim hrani bebu?


* 
* 
* 
* 
* 
* 
* 

 
PROPIS ZA STARE I IZNEMOGLE OSOBE, TRUDNICE I DOJILJE

Ko ne bude u mogućnosti da posti, zbog starosti, ili mu ***[post](https://pitajucene.com/search/post/questions/ "Pretraži pitanja o postu")*** bude predstavljao veliku poteškoću, takvima je dozvoljeno da ne poste, ali su obavezni da za svaki propušteni dan nahrane po jednog siromaha. Pola sa’a (dva pregršta ili kila i po kako je spomenuto u drugim fetvama) pšenice, datula, riže ili nečega drugog čime hrani svoju porodicu. Isti ***[propis](https://pitajucene.com/search/Propis/questions/ "Pretraži pitanja o propisima")*** je za bolesnika, osobu koja ne može postiti ili mu post predstavlja veliku poteškoću, čija je bolest neizlječiva. Zbog riječi Uzvišenog Allaha: ”Allah ne duži insana preko njegovih mogućnosti.” I riječi Uzvišenog: ”On vam u vjeri nije ništa teško propisao.” I riječi Uzvišenog Allaha: ”Onima koji ga jedva podnose – iskup je da jednog siromaha nahrane.” Kazao je Ibn Abbas, r.a.: ”Objavljena je olakšica starim osobama, onima koje ne mogu postiti da ne poste, ali da nahrane za svaki dan siromaha.” Osoba koja je bolesna i ne može postiti ili joj post predstavlja veliku poteškoću, za čiju se bolest pretpostavlja da je neizlječiva, uzima isti propis kao i stare i iznemogle osobe. Trudnica koja se boji štete za sebe ili za bebu, a i dojilja koja se boji štete za sebe ili za bebu ako bude postila, one su obavezne samo da naposte propuštene dane, kao i bolesnik za čiju se bolest smatra da je izlječiva, ako je ostavio post u određenim danima.


Na pitanje odgovorio: Fetve Stalne komisije: ***[fetva](https://pitajucene.com/search/fetv/questions/ "Pretraži pitanja o fetvama")*** broj 2772, 10 tom, str. 160  

Preuzeto sa stranice: <http://www.s-d-o.org>


